पुलिसको रेलिगेसन तनाव कम हुँदै
पुलिसले सहिद स्मारक लिग ए डिभिजन ०७९–०८० मा मंगलबार एपीएफलाई १–० ले हराएको छ । च्यासल मैदानमा प्राप्त जितपछि पुलिसको रेलिगेसन तनाव थप कम भएको छ । यो नतिजापछि पुलिसको २२ अंक भएको छ । एपीएफ पनि समान २२ अंकमै रह्यो ।
काठमाडौँ — पुलिसले सहिद स्मारक लिग ए डिभिजन ०७९–०८० मा मंगलबार एपीएफलाई १–० ले हराएको छ । च्यासल मैदानमा प्राप्त जितपछि पुलिसको रेलिगेसन तनाव थप कम भएको छ । यो नतिजापछि पुलिसको २२ अंक भएको छ । एपीएफ पनि समान २२ अंकमै रह्यो ।पुलिसका लागि ६१ औं मिनेटमा मोसेस ग्याबहले गोल गरे । यसअघि पुलिस पहिलो लेगको खेलमा एपीएफसँग २–० ले पराजित भएको थियो ।दशरथ रंगशालामा भएको मंगलबारको अर्को खेलमा थ्रीस्टार आर्मीले १–१ को बराबरी खेले । थ्रीस्टारले लाकेन लिम्बूको गोलले अग्रता लिएयता दिनेश हेन्जनले आर्मीका लागि बराबरी गोल फर्काए । यो नतिजापछि थ्रीस्टारको २६ र आर्मीको २५ अंक भएको छ ।